पुलिस कर्मियों को अब नहीं संक्रमण का खतरा, Una में बांटी स्पेशल किट
Home » Latest News • ऊना » पुलिस कर्मियों को अब नहीं संक्रमण का खतरा, Una में बांटी स्पेशल किट
डॉक्टरों के लिए भी तैयार की जा रही हैं ऐसी ही स्पेशल किट
Update: Monday, March 30, 2020 @ 6:00 PM
ऊना। कोरोना के खतरे के बीच जान जोखिम में डाल कर लोगों की सेवा में जुटे पुलिस कर्मियों को अब संक्रमण का खतरा नहीं होगा। ऊना जिला के पुलिस कर्मियों को पीपीई किट्स (PPE kits) प्रदान की जा रही हैं। जिले में फील्ड में तैनात 50 पुलिस कर्मचारियों को यह स्पेशल किट देकर ट्रायल शुरू किया गया है। एडीसी ऊना अरिंदम चौधरी ने यह जानकारी देते हुए बताया कि फिलहाल 14 पीपीई किट्स तैयार कर पुलिस विभाग को दी गई हैं और आने वाले दिनों में लगभग 2000 किट्स बनाने का लक्ष्य रखा गया है।
ये पीपीई किट्स पुलिस कर्मियों को सुरक्षा प्रदान करेंगी जो कोरोना के विरुद्ध लड़ाई लड़ रहे हैं। उन्होंने कहा कि किट्स बसाल स्थित अंबिका इंडस्ट्रीज़ में तैयार हो रही हैं और इसका कपड़ा भी ऊना में ही तैयार किया जा रहा है। स्पेशल किट को इस तरह से तैयार किया गया है ताकि फील्ड स्टाफ के कपड़े और चेहरा पूरी तरह ढका रहे। इससे संक्रमण का खतरा नहीं होगा। एडीसी ने बताया कि डॉक्टरों के लिए भी स्पेशल किट तैयार की जा रही हैं जिसका ट्रायल किया जाना अभी बाकी है।